23.5.2022.
HR
Službeni list Europske unije
L 143/19
KPK-a u društvima, sa sigurnošću se može zaključiti da je sposobnost kineske vlade da utječe na cijene i troškove svojom prisutnošću u poduzećima značajna u sektoru čelika općenito te osobito za proizvođače izvoznike obuhvaćene ovim ispitnim postupkom.
(52)
U sektoru ECCS-a i privatna i javna poduzeća politički se nadziru i usmjeravaju.
Sljedeći primjeri prikazuju prethodno navedeni trend sve veće razine intervencije kineske vlade u sektoru ECCS-a.
Proizvođači proizvoda iz ispitnog postupka na svojim internetskim stranicama izričito ističu provedbu aktivnosti jačanja partijske prisutnosti, imaju članove partije u upravi društva i ističu pripadnost KPK-u.
U ispitnom postupku otkriveno je da se aktivnosti jačanja partije provode i u društvu Baosteel.
Na službenim internetskim stranicama navodi se da postoji 301 odbor KPK-a i 85 437 članova KPK-a u grupi China Baowu Group (23) (holding društvo Baosteela).
Nadalje, grupa navodi sljedeće u pogledu jačanja KPK-a u poduzeću: „Jačanje integracije vodstva Partije uz poboljšanje korporativnog upravljanja, poboljšanje modernog poduzetničkog sustava.
China Baowu u potpunosti provodi zahtjeve ‚Mišljenja o jačanju uloge vodstva Partije u poboljšanju korporativnog upravljanja središnjim poduzećima’, [...].
Revidiranim i poboljšanim sustavom donošenja odluka o glavnim pitanjima dodatno su ojačane ovlasti za donošenje odluka partijskog odbora, upravnog odbora, direktora i drugih upravljačkih tijela, teme i oblici odluka koje se donose koje je odobrio upravni odbor [...].
[...] Baowu poštuje i provodi istodobno planiranje jačanja Partije i reformu poduzeća, istodobno osnivanje partijskih organizacija i operativnih subjekata, istodobnu raspodjelu osoba zaduženih za partijske organizacije i osoblja zaduženog za stranačke poslove.”
(24) Društvo Baosteel opisuje aktivnosti jačanja KPK-a kako slijedi: „Preuzimanje glavne odgovornosti za strogo i sveobuhvatno upravljanje Partijom; usmjeravanje ideološkog i političkog rada društva, rada ujedinjene fronte, izgradnja duhovne civilizacije, izgradnja korporativne kulture i masovnog rada, primjerice sindikata i Saveza komunističke omladine; usmjeravanje izgradnje partijske i poštene vlade, podupiranje disciplinskih odbora kako bi uspješno mogli ispuniti svoje nadzorne odgovornosti.”
(25)
(53)
Nadalje, u sektoru ECCS-a prisutne su politike kojima se diskriminira u korist domaćih proizvođača ili na drugi način utječe na tržište u smislu članka 2. stavka 6.a točke (b) treće alineje osnovne uredbe.
(54)
Kineska vlada smatra industriju čelika, koja je glavna sastavnica u proizvodnji ECCS-a, ključnom industrijom (26).
To je potvrđeno u nizu planova, direktiva i drugih dokumenata koji se odnose na čelik, a izdani su na nacionalnoj, regionalnoj i općinskoj razini, na primjer u „Planu za prilagodbu i modernizaciju industrije čelika za razdoblje 2016.–2020.”.
U tom se planu navodi da je industrija čelika „važan osnovni sektor kineskog gospodarstva, nacionalni temelj” (27).
Glavne zadaće i ciljevi iz tog plana obuhvaćaju sve aspekte razvoja te industrije (28).
(55)
U 13. petogodišnjem planu za gospodarski i socijalni razvoj (29) predviđa se pružanje potpore poduzećima koja proizvode vrste proizvoda od čelika visoke klase (30).
U prvom je planu i postizanje kvalitete, trajnosti i pouzdanosti proizvoda podupiranjem društava koja upotrebljavaju tehnologije povezane s proizvodnjom, preciznim valjanjem i poboljšanjem kvalitete čistog čelika (31).
(56)
U „Katalogu smjernica za restrukturiranje industrije (verzija iz 2019.)”
(32) odobrenom Dekretom br.
29 Nacionalnog povjerenstva za razvoj i reforme Narodne Republike Kine od 27. kolovoza 2019., koji je stupio na snagu 1. siječnja 2020. („katalog”), čelik je naveden kao poticana industrija.
(23) http://www.baowugroup.com/party_building/overview (24) Ibid.
(25) Vidjeti Statut društva Baosteel, članak 133.4.: http://static.sse.com.cn//disclosure/listedinfo/announcement/c/2021-01-08/600019_20210108_8.pdf (posljednji pristup 6. svibnja 2021.).
(26) Izvješće, dio III., poglavlje 14., str. 346. i dalje.
(27) Uvod u Plan za prilagodbu i modernizaciju industrije čelika.
(28) Izvješće – poglavlje 14., str. 347.
(29) 13. petogodišnji plan za gospodarski i socijalni razvoj Narodne Republike Kine (2016.–2020.), dostupan na https://en.ndrc.gov.cn/newsrelease_8232/201612/P020191101481868235378.pdf (posljednji pristup 2. ožujka 2020.).
(30) Izvješće – poglavlje 14., str. 349.
(31) Izvješće – poglavlje 14., str. 352.
(32) „Katalog smjernica za restrukturiranje industrije (verzija iz 2019.)” odobren Dekretom br.
29 Nacionalnog povjerenstva za razvoj i reforme Narodne Republike Kine od 27. kolovoza 2019., http://www.gov.cn/xinwen/2019-11/06/5449193/files/ 26c9d25f713f4ed5b8dc51ae40ef37af.pdf, posljednji pristup 11. travnja 2022.